इंग्लैंड की टीम की अगर बात करें तो उन्होंने अपनी अंतिम एकादश का ऐलान कर दिया है। टेस्ट क्रिकेट में एक बार वापसी करने वाले आदिल रशीद को अंतिम 11 में जगह दी गई है। वहीं सैम करन भी टीम में शामिल किए गए हैं। सलामी बल्लेबाज एलिस्टेयर कुक जबरदस्त फॉर्म में दिख रहे हैं। इंडिया ए के खिलाफ मैच में उन्होंने 180 और रनों की पारी खेली थी, ऐसे में वो भारतीय टीम के लिए खतरनाक साबित हो सकते हैं। वहीं कप्तान जो रूट ने भारत के खिलाफ वनडे सीरीज में दो शतक लगाकर अपने इरादे जता दिए थे। उनसे एक बार फिर उसी प्रदर्शन की उम्मीद होगी। हालांकि बेन स्टोक्स का फॉर्म जरुर इंग्लैंड के लिए चिंता का विषय है। पाकिस्तान के खिलाफ टेस्ट सीरीज में उनका प्रदर्शन उतना अच्छा नहीं रहा था। मध्यक्रम में टीम के पास जोस बटलर और जॉनी बेयर्स्टो जैसे अनुभवी खिलाड़ी हैं। जबकि तेज गेंदबाजी का जिम्मा स्टुअर्ड ब्रॉड और जेम्स एंडरसन के ऊपर रहेगा।